Rikunarita-ORG/Wikinium huggingface dataset:
# 主持人

**主持人**係負責場所、節目、儀式等各式項目嘅主持，負責掌控節目活動時間、進度同氣氛。

## 種類

* 電視節目嘅主持人一般稱為「電視節目主持人」。
* 新聞報導嘅主持人稱為「主播」。
* 電台節目嘅主持人稱為「唱片騎師」或「DJ」。
* 文藝晚會、開幕禮、閉幕禮等現場節目，以及宗教或民俗儀式嘅主持人，稱為「**司儀**」。
* 婚禮嘅主持人，現代稱為「婚禮主持」或「婚禮司儀」，古代稱為「贊禮」。
* 電視節目戶外主持稱為「外景主持人」。
# 歌手

歌手演唱
**歌手**，係以唱歌為職業嘅人。

而家歌手可以通過大眾傳媒，觀眾同聽眾都比以前多。出唱片、開演唱會係掙錢方法。

## 分類

* 女聲:
	+ 女高音
		- 抒情女高音
		- 戲劇女高音
		- 花腔女高音
	+ 女中音
	+ 女低音

* 男聲：
	+ 閹人歌手
	+ 男聲最高音歌手
	+ 假聲男高音
	+ 男高音
	+ 男中音
	+ 低男中音
	+ 男低音

* 童聲：
	+ 男聲
	+ 女聲

## 睇埋

* 歌手一覽
* 一碟歌手
# 工商管理碩士

**工商管理碩士**或**企業管理碩士**（英語：**Master of Business Administration**，縮寫：**MBA**）係大學課程商學院或管理學院企管管理商學碩士班畢業生。課堂內容大致包括碩士研究、在職進修、高階主管班（**EMBA**，**Executive Master of Business Administration**）。
# 鳳凰衛視

**鳳凰衛視**（粵拼：fung6 wong4 wai6 si6）
（全名**鳳凰衛視控股有限公司**，港交所：02008），係一間總部喺香港嘅華語電視台，喺1996年3月31號正式開播。公司董事局前任主席兼行政總裁係劉長樂。

2000年6月30號，鳳凰衛視喺香港創業板招股上市，當時上市編號係8002。2008年12月5號，鳳凰衛視轉去主板掛牌，上市編號係2008。

## 頻道

* 鳳凰衛視中文台
* 鳳凰衛視電影台
* 鳳凰衛視資訊台
* 鳳凰衛視歐洲台
* 鳳凰衛視美洲台
* 鳳凰衛視澳洲台
* 鳳凰衛視香港台

## 其他業務

* 鳳凰網
* 鳳凰週刊

## 出面網頁

* 鳳凰網（臺灣正體）（大陸簡體）（英文）
* 鳳凰衛視（臺灣正體）（大陸簡體）（英文）
* 鳳凰周刊
# 鑽石

鑽石切割到有好多個折射面
**鑽石**（學名**金剛石**）係碳其中一隻同素異形體，亦都係地球上硬度最高、光澤絕倫嘅天然礦石物料。佢硬、透明兼且光色散度高，高質素嘅會用嚟整珠寶，質素低啲嘅可以響工業上用嚟做切割。鑽石唔易磨損，只會畀其他鑽石，同幾隻物料刮得花。每年有成一億三千萬卡（26000 千克）開採出嚟，同時亦都有100,000 千克人工造出來。天然嘅鑽石通常喺金伯利岩搵到，而嗰種岩石祇喺最古老嘅地殼出現。

鑽石係四月嘅「誕生石」。

## 單位轉換

鑽石生產地圖
1 卡（克拉/Carat）= 0.2 公克 = 100 份 = 200 毫克

## 價值鑑定

揀鑽石一般都係用4個C嚟評定價值。

* 卡數（Carat）：寶石愈大，價錢愈高。
* 淨度（Clarity）：代表有無雜質同埋罅隙。淨度越高，越稀少，價格越高。
* 成色（Color）：等級由D開始，然後依英文字母順序一路排到Z，一共23個等級，越近D價格越高。
* 車工（Cutting）：分開對稱（Symmetry）同埋磨光（Polish）兩部份評鑑，分5級。

## 產地

* 南非
* 澳洲
* 迦納
* 塞拉利昂
* 扎伊爾
* 波茨華拿
* 納米比亞
* 俄羅斯
* 巴西
* 美國

## 睇埋

* 蘇聯石
# 北京廣播電視台

北京電視台嘅總部
 **北京廣播電視台**（粵拼：bak1 ging1 gwong2 bo3 din6 si6 toi4）
（簡化字：**北京广播电视台**）係中華人民共和國北京市嘅一間電視台，總部喺北京市朝陽區建國路甲98號。電視台嘅節目一般向中國內地播，而海外版向亞洲同北美地區播。

佢喺1979年5月16號成立，2001年6月同北京市有線廣播電視台合併，2010年同北京北廣傳媒集團、北京人民廣播電台合併。

## 屬下頻道

* 北京衛視
* 北京文藝頻道
* 北京紀實科教頻道
* 北京影視頻道
* 北京財經頻道
* 北京生活頻道
* 北京新聞頻道
* 卡酷少兒衛視
* 北京體育休閒頻道
* 北京國際頻道

## 已經停止廣播嘅頻道

* 北京青年頻道
* 北京電視台體育頻道

## 出面網頁

* 北京電視台官方網站
* 北京網絡廣播電視台
# 湖南廣播電視台

**湖南廣播電視台湖南廣播影視集團有限公司**|  |
| **主要領導** |
| 台長 | 呂煥斌（兼黨委書記） |
| 副台長（7） | 張華立、羅偉雄、楊壯、馮錦、朱皓峰、徐蓉、丁誠 |
| 網控集團 董事長 | 陳剛 |
| 瀟影集團 總經理 | 谷良 |
| **機構概況** |
| 業務上級機構 | 中共湖南省委宣傳部 |
| 組織上級機構 | 湖南省人民政府 |
| 機構類型 | 湖南省人民政府直屬事業單位 |
| 行政級別 | 正地廳級 |
| 在職人數 | 約23,000人 |
| **聯絡方式** |
| **總部** |
| 　實際地址 |  中國湖南長沙開福區瀏陽河大橋東 金鷹影視文化城 |
| 　郵政編碼 | 410003 |
| 　電話號碼 | +86 (0)731 84801111 |
| **機構沿革** |
| 前身 | 湖南廣播影視集團（GBS） |
| 成立時間 | 2010年6月28號 |
| **影像資料** |
|
湖南廣播電視台主樓  |
|

對應機構

 |

**湖南廣播電視台**（粵拼：wu4 naam4 gwong2 bo3 din6 si6 toi4；簡化字：**湖南广播电视台**；英文：**H**unan **B**roadcasting **S**ystem；**HBS**）係一間喺中華人民共和國湖南嘅傳媒事業單位，由前湖南廣播影視集團（Golden Eagle Broadcasting System）改制而成。

## 資產

湖南廣播系統總部
湖南衛視世界頻道辦公室
湖南電視新聞頻道辦公室
湖南廣播電台總部
## 服務

### 電視頻道

* 湖南衛視
* 金鷹卡通衛視
* 湖南經視頻道
* 湖南都市頻道
* 金鷹紀實衛視
* 湖南娛樂頻道
* 湖南電視劇頻道
* 瀟湘電影頻道
* 湖南國際頻道
* 湖南愛晚頻道

### 收費電視頻道

* 快樂購頻道
* 茶頻道
* 先鋒乒羽頻道
* 快樂垂釣頻道

#### 停播頻道

* **湖南移動**：由**湖南人民廣播電台**主辦，之後劃歸**湖南廣電移動電視有限責任公司**負責。可能因未符合廣電總局關於公交樓宇車載移動電視（地面波信號）規範備案而被查停，有線電視端喺2013年7月29號停播，無線地面波端同日改名做**移動導視**。
* **快樂886**：由**快樂購**同**長沙人民廣播電台**戰略合作打造嘅旗下第一消費購物廣播頻道，喺2014年7月25號唔再合作，退返長沙廣電集團旗下。
* **now芒果台**：湖南廣播電視台同香港now寬頻電視合辦喺香港境內播嘅收費頻道，主打湖南衛視精品節目。後因訂戶率低同對手江蘇衛視（2015年2月1號合作開播nowJelli紫金國際台）、浙江衛視（2015年直接落戶now寬頻電視）嘅插手聯姻，最終解約。
* **湖南時尚頻道**：2020年3月25號0時停播。嗰個頻道停播前不斷以紀錄片撐時間，並冇其他節目去播。嗰個台仲曾經係快樂購2台。
* **898瀟湘電影廣播**：可能因未攞到廣電總局關於設立頻道頻率嘅規範備案而被查停。

#### IPTV輪播頻道

* 好吃廚房（13頻道）
* 芒果樂淘（17頻道）
* 大美人（19頻道）
* 生活家（20頻道）
* 芒果樂搜（31頻道）
* 芒果樂活（32頻道）
* 電競（666頻道）
* 電競-2（777頻道）
* 廣場舞（36頻道）
* 高清院線（37頻道）
* 抗戰劇場（38頻道）
* 古裝劇場（39頻道）
* 家庭劇場（40頻道）
* 經典劇場（41頻道）
* 活動直播（888頻道，同芒果TV大型直播同步）

**註：**以上輪播頻道到依家都係高清製作，部分係收費頻道，其中芒果樂搜、芒果樂活、芒果樂淘喺2018年前係標清4:3製作。

### 其他產業

HBS旗下有好多嘅影視同埋綜藝製作公司同藝人經紀公司，經營住大批藝人同主持人同埋幕後製作團隊。中心都喺長沙金鷹影視文化城，部分傳媒機構喺其他城市亦會有下屬分部。而廣電旗下投資建設嘅景點亦會係湖南廣播電視台嘅影視拍攝基地。

* 芒果超媒
	+ 快樂陽光互動娛樂傳媒
		- 芒果TV
		- 湖南IPTV（集成播控平台，芒果TV同央視愛上傳媒、中國電信湖南公司一齊打造）
	+ 天娛傳媒（藝人經紀、影視製作）
	+ 芒果娛樂（藝人經紀、影視製作）
	+ 芒果影視（前經視文化傳播）
	+ 芒果互娛
	+ 快樂購
* 天娛廣告公司（廣告代理）
	+ 芒果營銷（旗下推廣機構）
* 芒果製作（前經視製作）
* 快樂先鋒傳媒（運營畀錢頻道）
* 湖南國際會展中心（大型晚會舉辦地方）
* 北京神藝文化傳播有限公司
* 芒果音樂（芒果radio旗下，總部喺上海，即上海快樂芒果音樂傳媒公司，「芒果音樂節」舉辦單位）
* 瀟湘電影集團
	+ 湖南瀟湘電影傳媒文化有限公司
* 湖南金鷹之聲傳媒有限責任公司
	+ 湖南大眼仔傳媒有限責任公司
* 湖南金鷹卡通傳媒有限公司（原湖南金鷹卡通有限公司）
	+ 麥咭tv（原名係麥咭萌）
* 湖南創新娛樂傳媒有限公司
	+ 湖南芒果培優教育諮詢有限責任公司
* 湖南經視馬欄花開傳媒有限公司
* 湖南芒果聽見科技有限公司
	+ 芒果動聽

## 主要領導

* 張華立：黨委書記，兼集團黨委書記、董事長，兼芒果超媒黨委書記、董事長
* 龔政文：黨委副書記、台長、總編輯，兼集團黨委副書記、總經理
* 賀礫輝：黨委副書記
* 羅偉雄：黨委委員、副台長，兼集團黨委委員、副總經理
* 馮錦：黨委委員、副台長，兼集團黨委委員、副總經理
* 朱皓峰：黨委委員、副台長，兼集團黨委委員、副總經理
* 谷良：黨委委員，兼集團黨委委員、副總經理，兼瀟影集團總經理
* 徐蓉：黨委委員、副台長，兼集團黨委委員、副總經理
* 丁誠：黨委委員、副台長，兼集團黨委委員、副總經理，兼衛視頻道總監、黨委副書記
* 張勇：集團總經理助理，兼芒果傳媒總經理，兼快樂陽光董事長、總編輯
* 梁瑞平：集團總經理助理

## 爭議

2016年5月31號，前湖南廣播電視台黨委委員、副台長、湖南交通頻道創始人羅毅，因涉嫌大量貪腐等嚴重違紀被湖南省紀委調查並被檢方捉咗。被告人羅毅喺2009年到2016年利用職務便利，非法霸住單位財物同非法收受上述人員、公司畀嘅財物，夾埋有成人民幣122萬幾蚊，並喺調離前挪用公款買咗10樽茅台酒。2018年6月1號，湖南永州市中級人民法院一審判決，羅毅以貪污罪、受賄罪判處有期徒刑5年6個月。

## 參考

## 出面網頁

* 湖南省廣播電影電視局官網網站（大陸簡體）
* 湖南衛視&芒果TV（大陸簡體）
* 經視網（湖南經濟電視台官方網站）（大陸簡體）
* 芒果廣播網（湖南人民廣播電台官方網站）（大陸簡體）
* 湖南電廣傳媒股份有限公司官方網站（大陸簡體）
# 香港主權移交

**香港移交**，又叫**香港回歸**，指香港響1997年7月1號由英國移交畀中華人民共和國。當時出席儀式嘅中國代表有中共中央總書記江澤民同國務院總理李鵬，英國代表有當時係英國王儲嘅查理斯三世同英國首相貝理雅。

## 19至20世紀嘅香港問題

英文對呢件事最常用嘅叫法係「Handover of Hong Kong」（香港移交），並冇香港原屬於中華人民共和國嘅含意。而「香港回歸」係帶有香港原屬於中華人民共和國嘅觀點，譬如中國大陸講嘅「香港回歸母親的懷抱」。事實上：

1. 1842年、1860年、1898年香港由清朝移交畀英國；
2. 1912年清朝滅亡，取而代之嘅係中華民國；
3. 1949年中國共產黨領導嘅中華人民共和國成立，中華民國政府退守去臺灣；
4. 1997年香港由英國移交畀中華人民共和國。

嚴格嚟講，只有脫離同恢復管轄嘅政治體係同一個先至屬於「回歸」，譬如滿洲國同汪精衛政權都係脫離中華民國政府後再度回歸中華民國政府管轄，所以「移交」先至係比較中性嘅詞語。

香港同中共親係圖
### 英國立場

二戰完咗之後，英國一貫嘅政策乃係協助佢嘅殖民地成為主權獨立國家，不過呢個政策並唔適用喺香港，因為中國堅持要收返香港。英國理解中國對香港主權歸屬嘅立場，知悉中國反對香港獨立，自從1972年11月2號聯合國大會批准《關於准許殖民地國家及民族獨立之宣言》適用嘅地方名單剔除「香港」之後，英國從未照會聯合國秘書長列入「香港」喺呢個名單。香港90%嘅土地經《展拓香港界址專條》租借而來（指新界土地），以九十九年為限，九十九年過去之後英國將喪失該90%土地嘅一切權利。無論會唔會獨立，香港將無法單憑呢10%剩返嘅土地而運作，因此英國要盡快同中國商討香港前途。

### 中華人民共和國立場

中華人民共和國政府嘅官方講法係「政權移交」或者「恢復行使主權」，而唔係「主權移交」；話中華人民共和國一路都有香港主權，淨係冇得行使啫。1982年9月24號，中共領導人鄧小平會見英國首相戴卓爾夫人時話：「主權問題唔係一個可以討論嘅問題。」意思係即使喺《中英聯合聲明》簽署以前中國一直毋庸置疑擁有香港主權。

### 中華民國立場

喺中英談判過程裏面，中華民國即刻表示唔承認嘅立場。1983年10月7號，中華民國行政院院長孫運璿喺答覆立委質詢嘅時候，即表示中華民國繼承清朝法統，任何涉及香港問題嘅時候須以中華民國為談判對象，英國同中華人民共和國有關香港一切談判同協議，中華民國一概唔承認。1997年6月27號香港移交前三日，中華民國外交部長蔣孝嚴同故宮博物院院長秦孝儀召開關於南京條約特展嘅記者會，記者會上都特別強調外交部特展所展出嘅南京條約係唯一嘅正本，中國大陸所擁有嘅，只係清廷欽差大臣耆英同英方全權代表砵甸乍（Henry Pottinger）所簽署嘅副本，經兩國政府首長簽名核准嘅南京條約正本，由中華民國外交部所保存，而英國為求割讓九龍而簽訂嘅北京條約同租借新界嘅展拓香港界址專條嘅正本都同樣正由中華民國持有，因此中華民國先至係香港主權嘅合法擁有者。

## 文化影響

* 《皇后大道東》，羅大佑同蔣志光合唱嘅歌曲，講述中英香港移交之下香港人嘅心態。

## 參考

## 出邊網頁

* 香港移交後之爭議事件，中華民國大陸委員會
# 110

|  |
| --- |
| 數字一覽

<<
100
110
120
130
140
150
160
170
180
190
>>

<<
110
111
112
113
114
115
116
117
118
119
>> |
| 小寫 | 一百一十 |
| 大寫 | 壹佰壹拾 |
| 二進位 | 1101110 |
| 八進制 | 156 |
| 十二進位 | 92 |
| 十六進位 | 6E |

**110**係109同111之間嘅自然數。

## 相關

* 110 (緊急電話冧巴)